open-index/open-wikipedia-markdown huggingface dataset:
Ορεινό τοπίο με ουράνιο τόξο

Το **ορεινό τοπίο με ουράνιο τόξο** (γερμανικά: *Gebirgslandschaft mit Regenbogen*) είναι αριστουργηματικός πίνακας του Γερμανού ζωγράφου Κάσπαρ Ντάβιντ Φρίντριχ. Φιλοξενείται σήμερα στο Museum Folkwang στο Έσσεν.

## Περιγραφή
Το τοπίο δείχνει το βουνό *Ρόζενμπερργκ* (γερμανικά: *Rosenberg*, τσεχικά: *Růžovský vrch*) στην Βοημική Ελβετία της Τσεχίας δυτικά του ποταμού Έλβα. Το βουνό έχει ύψος 619 μέτρα και σχήμα κωνοειδές, σχεδόν στρογγυλό. Κοντά στον παρατηρητή βρίσκεται η σιλουέτα ενός ανθρώπου, που την φωτίζει άπλετο φως. Είναι ντυμένη με την γερμανική φορεσιά των επαναστατών, και θεωρείται αυτοπροσωπογραφία του καλλιτέχνη. Το φως που διαπερνάει τα σύννεφα προέρχεται από το φεγγάρι, το οποίο δεν εικονίζεται μέσα στο πίνακα. Το έδαφος που στέκει ο άνθρωπος σχηματίζει μια γεωμετρική επιφάνεια αμβλούς τριγώνου, με τον άνθρωπο τοποθετημένο στην κορυφή του. Δίπλα του δεσπόζει ένας στιβαρός βράχος.

## Ερμηνεία και ιστορική τοποθέτηση
Ο πίνακας θεωρείται γενικώς ότι αποδίδει την θρησκευτική αντίληψη του Φρίντριχ. Αρχικά το έργο είχε ως θέμα την νύχτα, και ήταν σκοτεινό. Αργότερα ο Φρίντριχ πρόσθεσε το ουράνιο τόξο, ως αντίφαση, και αλληγορικό στοιχείο. Το φως του φεγγαριού συμβολίζει την φώτιση από τον Ιησού Χριστό, ενώ το ουράνιο τόξο συμβολίζει την συμφιλίωση του θεού με τον άνθρωπο. Η βαθιά χαράδρα μεταξύ του εικονιζόμενου και του βουνού είναι μεταφορική έννοια του πεπρωμένου, υποδηλώνοντας ότι ο άνθρωπος χρειάζεται την βοήθεια του θεού για να διασχίσει το μέλλον και να φτάσει στον προορισμό του. Η χαράδρα συμβολίζει τον θάνατο, ενώ το καπέλο που κείται στην γη δείχνει τον σεβασμό του καλλιτέχνη εμπρός στην φύση και το δέος εμπρός στην ιδέα του θανάτου. Ο βράχος, τέλος, συμβολίζει την δύναμη της πίστεως, που εμψυχώνει τους ανθρώπους.

## Παραπομπές


## Πηγές
* The Metropolitan Museum of Art: *German Masters of the Nineteenth Century: Paintings and Drawings from the Federal Republik of Germany*, Harry N. Abrams, New York 1981, ISBN 0-87099-263-5.

Κατηγορία:Έργα ζωγραφικής του Κάσπαρ Ντάβιντ Φρίντριχ
Λίμνη Μόρνου

μικρογραφία|Η λίμνη του Μόρνου από το λόφο "Τραμπάλα" στα αριστερά του χωριού Λεύκα Φωκίδος
Η **Λίμνη του Μόρνου** είναι τεχνητή λίμνη που κατασκευάστηκε με σκοπό να καλυφθούν οι συνεχώς αυξανόμενες ανάγκες ύδρευσης της Αθήνας. Δημιουργήθηκε το 1979 έπειτα από την ολοκλήρωση του φράγματος στον ποταμό Μόρνο. Η συνολική επιφάνεια της λίμνης, που αντιστοιχεί στη μέση στάθμη της, είναι περίπου 15,5 τ.χλμ. με αποτέλεσμα να είναι η ένατη μεγαλύτερη τεχνητή λίμνη της Ελλάδας.

## Γεωγραφικές πληροφορίες
Η λίμνη βρίσκεται περίπου στο κέντρο του νομού Φωκίδας, καλύπτοντας με τα ύδατά της ένα λεκανοπέδιο δυτικά του Λιδωρικίου, που σχηματιζόταν ανάμεσα στα όρη  Γκιώνα και Βαρδούσια. Συγκεντρώνει νερό όχι μόνο από τον Μόρνο αλλά και από παραποτάμους του, που εκβάλλουν πλέον κατευθείαν στη λίμνη. Ο σημαντικότερος από αυτούς είναι ο Κοκκινοπόταμος, που πηγάζει από τα Βαρδούσια. Η λίμνη του Μόρνου δέχεται νερό και από τη λίμνη του Εύηνου, μέσω μίας σήραγγας που κατασκευάστηκε για τον σκοπό αυτό.

## Σχηματισμός
Τα έργα για τη δημιουργία της λίμνης πραγματοποιήθηκαν στο διάστημα 1972 με 1979 και η λίμνη άρχισε να χρησιμοποιείται από το 1981.

Για τη δημιουργία της κατασκευάστηκε φράγμα ύψους 125 μέτρων το οποίο είναι το 7ο ψηλότερο φράγμα της Ελλάδας. 
Ο τύπος του φράγματος είναι χωμάτινο με αργιλικό πυρήνα  και είναι συνολικού όγκου 17.000.000 m3. 
Το μέγιστο πλάτος στη βάση του είναι 595 μ. ενώ το πλάτος στέψης είναι 10 μ. Το μήκος βάσης του είναι 250 μ. και το μήκος στέψης 815 μ.
Με την ολοκλήρωσή της η λίμνη κάλυπτε έκταση μεγαλύτερη από 15 τ.χλμ. Η επιφάνεια της στη στάθμη υπερχείλισης υπολογίζεται στα 19 τ.χλμ. Η στάθμη της λίμνης βρίσκεται σε υψόμετρο 446 μέτρων.

Για τη δημιουργία της λίμνης χρειάστηκε να εκκενωθεί το χωριό Κάλλιο το οποίο μεταφέρθηκε σε άλλη θέση πάνω από τις όχθες της λίμνης. Όταν η στάθμη της λίμνης κατεβαίνει, σε περιόδους ξηρασίας, αποκαλύπτονται τα σπίτια του παλιού οικισμού.

Η λίμνη του Μόρνου είναι ενταγμένη στο πρόγραμμα Natura 2000 με τον κωδικό GR2450003.

## Υδραγωγείο
Το υδραγωγείο του Μόρνου που μεταφέρει το νερό της λίμνης στην Αττική, είναι ένα από τα μεγαλύτερα της Ευρώπης με συνολικό μήκος 188 χλμ. Διασχίζει τους νομούς Φωκίδας, Βοιωτίας και Αττικής. Στη διαδρομή αυτή έχουν κατασκευαστεί 15 σήραγγες συνολικού μήκους 71 χλμ. Το νερό από το κανάλι καταλήγει στις μονάδες επεξεργασίας νερού της ΕΥΔΑΠ, στη Μάνδρα, στις Αχαρνές και στο Γαλάτσι, ενώ μέρος του νερού τροφοδοτεί το υδραγωγείο Υλίκης- Λίμνης Μαραθώνα.

Τον Μάρτιο του 2011, τμήμα του αγωγού καταστράφηκε πάνω από τον οικισμό Σαράντι Βοιωτίας (Παραλία Βοιωτίας) με αποτέλεσμα να πλημυρίσει ο οικισμός.

## Παραπομπές


## Εξωτερικοί σύνδεσμοι

* Σελίδα  στο visitgreece.gr
* 

Κατηγορία:Τεχνητές λίμνες της Ελλάδας
Κατηγορία:Λίμνες της Στερεάς Ελλάδας
Κατηγορία:Γεωγραφικοί σχηματισμοί της Φωκίδας
Ουνιβερσαλισμός

Ο **ουνιβερσαλισμός** (αγγλ.: *Universalism*) είναι χριστιανική κίνηση που υποστηρίζει ότι η Αγία Γραφή δεν διδάσκει την αιώνια οδύνη στην κόλαση. Ακολουθώντας τον Ωριγένη, τον Αλεξανδρινό λόγιο και θεολόγο του 3ου αιώνα, βεβαιώνει την καθολική αποκατάσταση των πάντων ενώπιον του Θεού, τη σωτηρία της ψυχής όλων των ανθρώπων.

## Ιστορική εξέλιξη του ουνιβερσαλισμού
Ο ουνιβερσαλισμός εμφανίστηκε ως οργανωμένο κίνημα στα μέσα του 18ου αιώνα, στις Ηνωμένες Πολιτείες. Ο Διαφωτισμός συνέβαλε στην άμβλυνση των πιο ακραίων πλευρών της καλβινιστικής θεολογίας και προετοίμασε το έδαφος για την επανεμφάνιση του *δόγματος της καθολικής σωτηρίας*. Οι ουνιβερσαλιστές δεν μπορούσαν να πιστέψουν ότι ο φιλεύσπλαχνος Θεός επιθυμούσε τη σωτηρία ενός μόνο τμήματος της ανθρωπότητας καταδικάζοντας την υπόλοιπη στην αιώνια τιμωρία. Υποστήριζαν ότι η τιμωρία στη μεταθανάτια ζωή διαρκούσε για ένα περιορισμένο χρονικό διάστημα, κατά το οποίο η ψυχή εξαγνιζόταν και προετοιμαζόταν για την αιωνιότητα ενώπιον του Θεού.

Πρόδρομος του ουνιβερσαλισμού υπήρξε ο Ζωρζ Ντε Μπενβίλ, ένας Γάλλος που μετανάστευσε το 1741 στην Πενσυλβανία και έζησε εκεί διδάσκοντας το δόγμα, ασκώντας ταυτόχρονα την ιατρική στις κοινότητες των αποίκων και των ινδιάνων. Τη μεγαλύτερη ώθηση στο νεαρό τότε κίνημα έδωσε το κήρυγμα του Τζων Μάρυ (1741-1815), ο οποίος εγκατέλειψε την Αγγλία για να εγκατασταθεί στην αποικιακή Αμερική το 1770. Διέδωσε το δόγμα στις περισσότερες αποικίες, αντιμετωπίζοντας συχνά μεγάλη αντίδραση από τους ορθόδοξους χριστιανούς, που πίστευαν ότι ο ουνιβερσαλισμός θα οδηγούσε στην ανηθικότητα.

Ο ουνιβερσαλισμός του Τζων Μάρυ αποτελούσε παραλλαγή του καλβινισμού. Προς τα τέλη του 18ου αιώνα οι ουνιβερσαλιστές υιοθέτησαν τη διδασκαλία του Χοζία Μπαλού (1771-1852), που απέρριπτε τις αρχές του καλβινισμού.Ο μπαλού εισήγαγε μία μοναρχιανική αντίληψη για τον Θεό και πρότεινε μία νέα ερμηνεία του θανάτου του Ιησού, θεωρώντας τον, όχι ως θυσία για να εξιλεωθούν οι αμαρτίες της ανθρωπότητας, αλλά ως εκδήλωση της απέραντης και αναλλοίωτης αγάπης του Θεού για τα τέκνα του. Ο Μπαλού έδωσε επίσης ιδιαίτερη έμφαση στη λογική, ως μέσου ερμηνείας της θρησκείας.

Από τις αρχές του 19ου αιώνα οι ουνιβερσαλιστές ανέπτυξαν στενές σχέσεις με τους ουνιταριανούς, με τους οποίους είχαν πολλές κοινές απόψεις και πρακτικές. Οι διάφορες προσπάθειες να ενωθούν η Ουνιβερσαλιστική Εκκλησία της Αμερικής και η Αμερικάνικη Ουνιταριανή Ένωση οδήγησαν στην επίσημη συγχωνευσή τους το 1961.

## Πηγές
*Πάπυρος Larousse Britannica,2006

Κατηγορία:Αντιτριαδισμός
Κατηγορία:Ουνιταριανοί
Κατηγορία:Θρησκευτικές φιλοσοφικές έννοιες
Δεινοτοπία

Η **Δεινοτοπία** (Αγγλικά: Dinotopia, από τα Ελληνικά δεινόσαυρος + ουτοπία) είναι μία φανταστική ουτοπία από τον δημιουργό James Gurney. Στον τόπο αυτό διαδραματίζονται τα γεγονότα της ομώνυμης σειράς παιδικών βιβλίων. Η Δεινοτοπία είναι ένα απομονωμένο νησί στο οποίο ζουν άνθρωποι και δεινόσαυροι σε μία αρμονική κοινωνία. Το βιβλίο έχε μεταφραστεί σε 18 γλώσσες, κυκλοφορεί σε 30 χώρες και έχει πουλήσει δύο εκατομμύρια αντίτυπα ανά τον κόσμο. Το πρώτο βιβλίο της σειράς, *Δεινοτοπία: Μία χώρα πέρα από τον χρόνο* (Αγγλικά: *Dinotopia: A Land Apart from Time*), καθώς και το δεύτερο, *Δεινοτοπία: Ο Κάτω Κόσμος* (Αγγλικά: *Dinotopia: The World Beneath*), κέρδισαν το βραβείο Hugo για την πιο πρωτότυπη εικονογράφηση.

Εκτός από την σειρά παιδικών βιβλίων, έχει κυκλοφορήσει μία μίνι-σειρά (2002), μία κανονική τηλεοπτική σειρά για μία σεζόν, διάφορα παιχνίδια καθώς και 20 άλλα βιβλία για την Δεινοτοπία από άλλους συγγραφείς. 

## Γενικά

Το νησί της Δεινοτοπίας βρίσκεται κάπου ανοιχτά της Ασίας. Όταν ο κόσμος ήταν ακόμα μία μεγάλη ήπειρος, η Παγγαία, το νησί αποσπάστηκε από την Ασία και μετακινήθηκε με τους αιώνες λόγω της μετατόπισης των ηπείρων σε μεγάλη απόσταση από την Ασία. Λόγω των απότομων και επικίνδυνων βράχων που περικυκλώνουν το νησί, κανείς δεν έχει καταφέρει να φύγει από την Δεινοτοπία, εκτός από τον Κινέζο Qui Nong, ο οποίος έφερε πίσω στην πατρίδα του ιστορίες για μεγάλα ερπετά που εξελίχθηκαν στην κινεζική μυθολογία των δράκων. Οι ανθρώπινοι κάτοικοι της χώρας είναι απόγονοι ναυαγών. Η Δεινοτοπία είναι δημοκρατία και πρωτεύουσα είναι η Σαυρούπολη (Αγγλικά: Sauropolis). Επίσης μεγάλη πόλη είναι η Πόλη του Καταρράκτη (Αγγλικά: Waterfall City). Η γλώσσα που ομιλείται στην χώρα είναι ένα αμάλγαμα διαφόρων γλωσσών όπως τα Ελληνικά και Λατινικά, ενώ οι δεινόσαυροι μιλούν μία γλώσσα την οποία οι περισσότεροι άνθρωποι δεν μπορούν να κατανοήσουν. Το αλφάβητο της Δεινοτοπίας αποτελείται από συνδυασμούς ενός συμβόλου βασισμένο στο αποτύπωμα ποδιού δεινοσαύρου.  

## Παραπομπές και υποσημειώσεις


## Εξωτερικοί σύνδεσμοι
*Επίσημη ιστοσελίδα της Δεινοτοπίας (Αγγλικά)
*Επίσημος χάρτης του νησιού (Αγγλικά)

Κατηγορία:Αμερικανικά μυθιστορήματα
Κατηγορία:Μυθιστορήματα φαντασίας
Κατηγορία:Μυθιστορήματα για παιδιά
Κατηγορία:Μυθιστορήματα που έγιναν ταινίες
Κατηγορία:Παιδικά βιβλία
Ξυλοφάγου

Η **Ξυλοφάγου** είναι κοινότητα της επαρχίας Λάρνακας στην Κύπρο. Βρίσκεται στο νοτιοανατολικό άκρο της Κύπρου. Είναι μία κοινότητα που ανήκει στα λεγόμενα, *Κοκκινοχώρια*. Απέχει περίπου πέντε χιλιόμετρα από το ακρωτήριο Πύλας.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Περαιτέρω ανάγνωση
*

Κατηγορία:Κοινότητες της Επαρχίας Λάρνακας
Ναυμαχία του κάβο Μπαμπά

εναλλ.=Χρονολογία έκδοσης 1804|μικρογραφία|302x302εσ|Άποψη του χωριού Μπαμπά καλέ στο Ακρωτήριο Λεκτόν στην Τρωάδα.
Η **Ναυμαχία του κάβο Μπαμπά** ήταν πολεμική εμπλοκή της επανάστασης του 21.
Ήταν το τελευταίο κατόρθωμα στη θάλασσα στην επανάσταση του 21 και συμπολέμησαν σε αυτό οι ναύαρχοι, ο Μιαούλης και ο Κωνσταντίνος Κανάρης.

## Η εξέλιξη των γεγονότων
Ο Καποδίστριας τον Μάιο του 1828 έστειλε μοίρα του στόλου για να προστατέψει τη Σάμο από αιφνιδιαστική επίθεση. Οι Τούρκοι, μετά την καταστροφή του στόλου τους στο Ναβαρίνο, εργάζονταν σε όλους τους ταρσανάδες τους για να κατασκευάσουν καινούργια πλοία. Ο Μιαούλης έμαθε ότι στη Μυτιλήνη ναυπηγήθηκε μια κορβέτα, η οποία θα αναχωρούσε για τα Δαρδανέλια.

Στις 26 Μαΐου ο Μιαούλης, με τη φρεγάτα "Ελλάδα", διέκρινε δύο τουρκικά πλοία, το ένα τρικάταρτο και το άλλο δικάταρτο, και κατευθύνθηκε προς αυτά. Τα δύο τουρκικά, αντιμετωπίζοντας τον κίνδυνο, αγκυροβόλησαν κάτω από το κάστρο του κάβου Μπαμπά (αρχαίο Λεκτόν), για να προστατευτούν από τα κανόνια του. Τα ρηχά νερά και οι ξέρες εμπόδισαν τη φρεγάτα να μανουβράρει για να επιτεθεί.

Ο Μιαούλης έκρινε σκόπιμο να καλέσει από τη Σάμο τον Κανάρη με το πυρπολικό του. Στις 30 Μαΐου, προχώρησε πρώτη η φρεγάτα και άρχισε να πυροβολεί.

Καθώς εξαπλώθηκε καπνός, ο Κανάρης, υπό τους πυροβολισμούς των καραβιών και του κάστρου, προσέγγισε την κορβέτα με το μπουρλότο του και το άναψε. Ωστόσο, οι τουρκικές φελούκες κατάφεραν να απομακρύνουν το πυρπολικό. Η κορβέτα για την ώρα σώθηκε.

Ο Μιαούλης τότε, αγνοώντας τα πάντα, προχώρησε και εξαπέλυσε μια ομοβροντία με τα 32 κανόνια της μιας πλευράς της φρεγάτας του. Η Ελλάς μανούβραρε και εξαπέλυσε μια δεύτερη ομοβροντία με τα κανόνια της άλλης πλευράς. Μία τρίτη ομοβροντία ολοκλήρωσε την καταστροφή της κορβέτας. Το δικάταρτο όμως είχε διαφύγει. Οι Τούρκοι το εγκατέστησαν στα ρηχά. Την επόμενη μέρα, αφού ελάφρυναν το φορτίο του, το ανέσυραν. Όμως η «Ελλάδα» πλησίασε και με μία μόνο ομοβροντία το βύθισε.

## Πηγές

* 
* 

Κατηγορία:Ναυμαχίες της Ελληνικής Επανάστασης του 1821
Κατηγορία:Μάχες ελληνικού στρατού
Κατηγορία:Ιστορία της Λέσβου
Πολυτιμότερος παίκτης

Στον αθλητισμό, ένα βραβείο **MVP** *(Most Valuable Player = πολυτιμότερος παίκτης)* αποτελεί τιμή για τις καλύτερες επιδόσεις ενός παίκτη σε μια συγκεκριμένη ομάδα, σε έναν αγώνα, σε ένα ολόκληρο πρωτάθλημα ή για ένα συγκεκριμένο διαγωνισμό ή σειρά από διαγωνισμούς. Αρχικά χρησιμοποιήθηκε στον επαγγελματικό αθλητισμό, ο όρος όμως τώρα χρησιμοποιείται συνήθως και στον ερασιτεχνικό αθλητισμό, καθώς και σε άλλα τελείως άσχετους τομείς, όπως στη δουλειά ή σε μουσικά βραβεία.

Ο όρος «Most Valuable Player» συνήθως χρησιμοποιείται μόνο στον Καναδά, τις Ηνωμένες Πολιτείες και τη Νότια Κορέα. Σε πολλά αθλήματα, μερικά από τα βραβεία MVP παρουσιάζονται μόνο για ένα συγκεκριμένο παιχνίδι ή αγώνα (με άλλα λόγια, άνθρωπος του αγώνα), ενώ άλλες χορηγούνται με βάση μία ολόκληρη σεζόν ή χρόνο. Ο ουδέτερος όρος «Player of the Match» είναι συνήθως «Man of the Match», σε αγώνα της ομάδας των γυναικών.

Κατηγορία:Αθλητικά βραβεία
Neverland Valley Ranch

Η **Neverland Valley Ranch** (πρώην Sycamore Valley Ranch) είναι γνωστή ως η πρώην οικία του τραγουδιστή Μάικλ Τζάκσον.

Το ακίνητο ονομάστηκε Neverland, όπως το ομώνυμο νησί στην ιστορία του Πίτερ Παν. Το αγρόκτημα βρίσκεται περίπου 8 χλμ. βόρεια της Los Olivos, και περίπου 13 χλμ. βόρεια της πόλης της Santa Ynez.

Ο Τζάκσον αγόρασε το ακίνητο από τον William Bone επιχειρηματία γηπέδων γκολφ  το 1988.
Μετά το θάνατο του Τζάκσον, δημοσιεύματα του τύπου κατά τη διάρκεια 29 Ιουνίου 2009 υποστήριζαν ότι η οικογένειά του προόριζε να τον θάψουν στη Neverland Ranch, για να μετατραπεί σε τόπο προσκυνήματος για τους οπαδούς του.

## Παραπομπές


## Εξωτερικοί σύνδεσμοι

*Φωτογραφίες Από Την Neverland Valley Ranch, 2 Ιουλίου 2008
*Δορυφορικές φωτογραφίες Της Neverland
*Φωτογραφίες Που Τραβήχτηκαν Την Νύχτα από Την Neverland Ranch

Κατηγορία:Καλιφόρνια
Κατηγορία:Οικίες
Κατηγορία:Μάικλ Τζάκσον
Bayer AG

Η **Bayer AG** () είναι χημική και φαρμακευτική εταιρία που ιδρύθηκε στο Μπάρμεν της Γερμανίας το 1863. Σήμερα έχει την έδρα της στο Λεβερκούζεν, στο κρατίδιο της Βόρειας Ρηνανίας - Βεστφαλίας. Είναι γνωστή διεθνώς για το σήμα κατατεθέν της ασπιρίνης, για διάφορα φάρμακα και Καλλυντικά με πιο γνωστά το Supradyn και την Bepanthol, για τα Εντομοκτόνα της με πιο γνωστά τα Baygon και Aroxol, καθώς και τα Φυτοφάρμακα της.

Το σημαντικότερο προϊόν της Bayer αρχικά ήταν το ακετυλοσαλικυλικό οξύ (που εφευρίσκεται αρχικά από Γάλλο χημικό Charles Frederic Gerhardt στο 1853), η τροποποίηση του σαλικυλικού οξέος ή σαλικίνης. Μέχρι το 1899 η ασπιρίνη έγινε το διεθνώς γνωστότερο προϊόν από ακετυλοσαλικυλικό οξύ. Σήμερα η «ασπιρίνη» έχασε την ιδιότητα της ως σήμα κατατεθέν (trade mark) στις Ηνωμένες Πολιτείες, στη Γαλλία και στο Ηνωμένο Βασίλειο. Ωστόσο, σε περισσότερες από 80 άλλες χώρες, όπως ο Καναδάς, το Μεξικό, η Γερμανία και η Ελβετία, εξακολουθεί να αποτελεί σήμα κατατεθέν της Bayer. Το 1904, η εταιρεία Bayer παρουσιάζει το σταυρό της Bayer ως εταιρικό λογότυπο της.

Στο πλαίσιο της επανόρθωσης μετά τον Πρώτο Παγκόσμιο Πόλεμο, η Bayer αντιμετώπισε την κατάσχεση σε πολλά περιουσιακά της στοιχεία, συμπεριλαμβανομένων των δικαιωμάτων στο όνομά της και τα εμπορικά σήματα στις Ηνωμένες Πολιτείες, τον Καναδά και πολλές άλλες χώρες. Στις Ηνωμένες Πολιτείες και τον Καναδά, περιουσιακά στοιχεία και τα εμπορικά σήματα της Bayer αποκτήθηκαν από την Sterling Drug, προκατόχου της Sterling Winthrop. Η εταιρεία Bayer στη συνέχεια αποτέλεσε μέλος της κοινοπραξίας IG Farben, μιας συσπείρωσης της γερμανικής βιομηχανίας χημικών, που αποτελούσε μέρος τους οικονομικού πυρήνα του γερμανικού ναζιστικού καθεστώτος. Όταν οι Σύμμαχοι διέσπασαν την IG Farben σε επιμέρους εταιρείες μετά το Β' Παγκόσμιο Πόλεμο λόγω συμμετοχής της στα ναζιστικά εγκλήματα πολέμου, (κατασκευάστρια του Κυκλώνα Β και εκμετάλλευση της καταναγκαστικής εργασίας των κρατουμένων), η Bayer εμφανίζεται εκ νέου ως μεμονωμένη επιχείρηση. 

## Παραπομπές


## Εξωτερικοί σύνδεσμοι

* 

Κατηγορία:Χημική βιομηχανία
Κατηγορία:Επιχειρήσεις της Γερμανίας
Κατηγορία:Βόρεια Ρηνανία-Βεστφαλία
Κατηγορία:Φαρμακευτικές εταιρίες
Κατηγορία:IG Farben
Δέντρο με Κοράκια

Το ***Δέντρο με Κοράκια*** (γερμανικά: *Krähen auf einem Baum*)  είναι αριστουργηματικός πίνακας του Γερμανού Ρομαντικού ζωγράφου Κάσπαρ Ντάβιντ Φρίντριχ. Αποκτήθηκε από το Μουσείο του Λούβρου (Παρίσι) το 1975, όπου και εκτίθεται έκτοτε.

## Εξωτερικοί σύνδεσμοι
* Παρουσίαση του πίνακα από το Μουσείο του Λούβρου

Κατηγορία:Έργα ζωγραφικής του Κάσπαρ Ντάβιντ Φρίντριχ
Κατηγορία:Πίνακες του Μουσείου του Λούβρου
Κατηγορία:Πίνακες του 1822
Κατηγορία:Πίνακες τοπίων
Ο τάφος του Χούτεν

Ο **τάφος του Χούτεν** (γερμ, *Huttens Grab*) είναι αριστουργηματικός πίνακας του Γερμανού ζωγράφου Κάσπαρ Ντάβιντ Φρίντριχ. Φιλοξενείται στην Klassik Stiftung στην Βαϊμάρη.
## Περιγραφή
Είναι ελαιογραφία σε καμβά και έχει διαστάσεις 73 x 93 εκατοστά. Παρουσιάζει τον τάφο του Γερμανού ουμανιστή Ούλριχ φον Χούτεν (1488-1523).
## Ερμηνεία και ιστορική τοποθέτηση
Ο Φρίντριχ ζωγράφισε τον πίνακα στα έτη 1823 με 1824. Όπως όλα τα έργα του, έχει θέμα την φύση, μέσω της οποίας παρουσιάζει με αλληγορικό τρόπο την απογοήτευση που επήλθε μετά το τέλος των Ναπολεόντιων πολέμων και την αποκατάσταση των Βουρβόνων. Ο εικονιζόμενος τάφος οφείλει να ξυπνήσει το πατριωτικό αίσθημα των Γερμανών στο πνεύμα του ουμανισμού. Ως καλλιτεχνικό έργο κατατάσσεται στον πρώιμο ρομαντισμό.
## Εξωτερικοί σύνδεσμοι
*Annette Kreutziger-Herr:'' Ein Traum vom Mittelalter: die Wiederentdeckung mittelalterlicher Musik in der Neuzeit'', Böhlau Verlag Köln Weimar, 2003, ISBN 3412152021, Seite 27f

Κατηγορία:Έργα ζωγραφικής του Κάσπαρ Ντάβιντ Φρίντριχ
Τα σκαλοπάτια της ζωής

**Τα σκαλοπάτια της ζωής** (γερμ. *Die Lebensstufen*)  είναι αριστουργηματικός πίνακας του Γερμανού ζωγράφου Κάσπαρ Ντάβιντ Φρίντριχ. 
## Περιγραφή
Είναι ελαιογραφία σε καμβά διαστάσεων 72,5 x 94 εκατοστά. Παρουσιάζει μια ειδυλλιακή σκηνή στην Βαλτική. Στην θάλασσα αρμενίζουν δύο ιστιοφόρα πλοία που επιστρέφουν στο λιμάνι. Ένα άλλο πλοίο έχει αγκυροβολήσει στο λιμάνι και μαζεύει τα πανιά. Δύο άλλα μικρά πλοιάρια φτάνουν στην αποβάθρα. Πέντε άνθρωποι βρίσκονται στο λιμάνι. Στην μέση ένα μικρό αγοράκι κρατάει στον αέρα ένα χάρτινο σημαιάκι, ενώ ένα μικρό κοριτσάκι θέλει να του το πάρει. Δεξιά τους κάθεται μια νεαρή κυρία, ενώ προς τα αριστερά βρίσκονται ένας νεαρός άνδρας και ένας γηραιότερος.

## Ερμηνεία και ιστορική τοποθέτηση
Πρόκειται για αλληγορικό έργο. Πέντε καράβια και πέντε άνθρωποι παριστάνουν τα τρία σκαλοπάτια της ζωής (νεότητα, μέση ηλικία, γηρατειά) των δύο φύλων. Οι νέοι και τα παιδιά είναι ντυμένοι με καλοκαιρινά ενδύματα, ενώ ο γέρος φοράει βαρύ παλτό και γούνινο καπέλο. Έχει γυρισμένη την πλάτη στον θεατή, και βαδίζει, σαν να απομακρύνεται από κοντά μας. 
## Πηγές
* Wieland Schmied (Hg.): *Harenberg Museum der Malerei. 525 Meisterwerke aus sieben Jahrhunderten.* Harenberg Lexikon Verlag, Dortmund 1999, ISBN 3-611-00814-1
* Wieland Schmied: *Caspar David Friedrich.* DuMont, Köln 1992, ISBN 3-8321-7207-6

## Εξωτερικοί σύνδεσμοι
* 
* https://web.archive.org/web/20200622102650/https://mdbk.de/

Κατηγορία:Έργα ζωγραφικής του Κάσπαρ Ντάβιντ Φρίντριχ
Δούρις

*Να μην συγχέεται με τον [[Δούρις ο Σάμιος|Δούρι τον Σάμιο]], ιστορικό και τύρρανο της αρχαιότητας*. 
[thumb|right|250px|Διαγωνισμός Σατύρων. Έργο του Δούριδος. [Βρετανικό Μουσείο.]]
Ο **Δούρις** υπήρξε αρχαίος Έλληνας αγγειογράφος που άνθισε στις δύο πρώτες δεκαετίες του 5ου αιώνα π.Χ..
## Εργογραφία
Ξεκίνησε την καριέρα του συνεργαζόμενος με τους Κλεοφάνη και Ευφρόνιο. Αργότερα συνέχισε μακροχρόνια συνεργασία με τον Πύθωνα. Υπόγραψε 39 αγγεία ως αγγειογράφος, ένα ως αγγειοπλάστης και αγγειογράφος, και ένα ως αγγειοπλάστης. Στον Δούρι καταλογίζονται περί τα 250 - 300 αγγεία που σώζονται σήμερα σε διάφορες συλλογές. Επίσης συναντούμε το όνομά του σε πολλά άλλα αγγεία, και γι' αυτό υποθέτουμε ότι είχε γίνει αρκετά δημοφιλής. 

Από τα 50 αγγεία που αποδίδονται στον Δούρι, σύμφωνα με την ψηφιακή βιβλιοθήκη του Περσέα, τα περισσότερα είναι κύλικες και ακολουθούν κούπες, λήκυθοι, κάνθαροι, ρυτά, αμφορείς, πυξίδες, σκύφοι, ψυκτήρες.   
## Ιδιαίτερα χαρακτηριστικά των έργων του
Ο Δούρις ήταν πάντα εργατικός και κατασκεύασε πολλά έργα. Στα έργα του αναγνωρίζουμε την αξιόλογη τεχνική και την ακρίβεια της απόδοσης των λεπτομερειών. Παραμένει προσκολλημένος στην παράδοση χωρίς να αναδείξει δική του νοοτροπία. Οι εικόνες του είναι σαφείς, συμμετρικότατες και συνοδεύονται από ανθέμια φοινικιάς. 
## Παραπομπές

## Πηγές
* John Boardman. *Athenian Red Figure Vases: The Archaic Period: A Handbook*. London: Thames and Hudson, 1975.
* Diana Buitron-Oliver. *Douris. A Master-Painter of Athenian Red-Figure Vases.* (in Kerameus, Vol. 9, 2005, online)
* Edmond Pottier and Jane Ellen Harrison (translated by Bettina Kahnweiler). *Douris and the Painters of Greek Vases*. London: J. Murray, 1908.
* The Getty Museum - Biography of Douris 
* 
## Εξωτερικοί σύνδεσμοι

*  The Getty Museum - Biography of Douris
*  Douris kylix in Kimbell Art Museum
*  Douris collection at the Museum of Fine Arts, Boston

Κατηγορία:Αρχαίοι Έλληνες αγγειογράφοι
Κατηγορία:Ερυθρόμορφος ρυθμός
Ανάγλυφο από τα Χρύσαφα (Αρχαιολογικό Μουσείο Βερολίνου, αρ. 731)

Στην συλλογή του παλαιού αρχαιολογικού Μουσείου του Βερολίνου εκτίθεται με αριθμό ευρετηρίου 731 ανάγλυφο που βρέθηκε στην περιοχή Πικρομυγδαλιά στα Χρύσαφα κοντά στην Σπάρτη.

## Περιγραφή
Είναι λαξευμένο πάνω σε γκριζογάλαζη πέτρα της περιοχής. Είναι ακέραιο και διατηρείται σε άριστη κατάσταση. Έχει σχήμα τετράγωνο, με ακανόνιστες γραμμές στα άκρα. Η όπισθεν άποψη είναι ακατέργαστη. Παρουσιάζει δύο θεότητες σε θρόνο, και δύο πιστούς μπροστά από τις θεότητες. Ο θρόνος είναι πολυτελέστατος με διακοσμητικούς φοίνικες και πόδια σε απομίμηση λιονταριού. Στον θρόνο κάθονται μια ανδρική και μια γυναικεία θεότητα. Ο άνδρας έχει στραμμένο το πρόσωπο στον παρατηρητή. Φοράει μακρύ χιτώνα και ιμάτιο. Στο δεξί του χέρι κρατάει έναν κάνθαρο, ενώ έχει υψωμένο το αριστερό χέρι με την παλάμη στραμμένη στον παρατηρητή. Στα πόδια φοράει σανδάλια. Πίσω από τον άνδρα είναι καθιστή μια γυναίκα. Φοράει παπούτσια και μακρύ χιτώνα. Το δεξί της χέρι ακουμπάει στο γόνατο και κρατάει ένα ρόδι. Έχει στραμμένο το πρόσωπο σε προφίλ προς τα δεξιά. Μπροστά από τις δύο θεότητες, και ακριβώς κάτω από το σημείο που βρίσκεται ο κάνθαρος, εικονίζονται δύο πιστοί, ένας άνδρας και μία γυναίκα. Ο άνδρας κρατεί στο δεξί χέρι έναν πετεινό, και στο αριστερό χέρι ένα αντικείμενο ωοειδούς σχήματος. Η γυναίκα κρατεί έναν ανθό με κοντό μίσχο στο δεξί χέρι και ένα ρόδι στο αριστερό. Πίσω από τον θρόνο ορθώνεται ένα φίδι.

## Ερμηνεία και ιστορική τοποθέτηση
Το ανάγλυφο είναι αριστουργηματικό έργο αρχαίου καλλιτέχνη από την Σπάρτη. Η απόδοση των γραμμών και σχημάτων είναι τέλεια. Η σύνθεση της εικόνας είναι γεμάτη δύναμη και διαφέρει πολύ από τις στατικές εικόνες προγενέστερων καλλιτεχνημάτων. Το θέμα που παρουσιάζει το ανάγλυφο είναι αρχαιότατο, και η απόδοσή του είναι προϊόν συνεχούς εξέλιξης στην πάροδο των αιώνων.  Το ανάγλυφο ήταν ανάθημα ιδιωτικού τάφου, και βρισκόταν τοποθετημένο στην γη. Τα σύμβολα που περιέχει, το φίδι, ο πετεινός, το αυγό, ο ανθός και το ρόδι είναι διονυσιακά και χθόνια θρησκευτικά σύμβολα. Ο κάνθαρος συμβολίζει την γονιμότητα της γης. Οι δύο θεότητες είναι ο Άδης με την Δήμητρα. 
Είναι έργο του 550-540 π.Χ.

## Πηγές

* 
* 

## Εξωτερικοί σύνδεσμοι
* παρουσίαση του ανάγλυφου

Κατηγορία:λακωνική τέχνη
Κατηγορία:Εκθέματα στο Άλτες Μουζέουμ Βερολίνου
Στήλη (Μουσείο Σπάρτης, αρ. 1 Β)

Το ανάγλυφο έχει σχήμα πυραμιδοειδές. Βρέθηκε σύμφωνα με τον αρχαιολόγο Μανουσάκη στο Νεροσουρμί κοντά στο θέατρο, ή σύμφωνα με τον Σταματάκη κοντά στην Μαγούλα.
## Περιγραφή
Παρουσιάζει έναν ψηλό άνδρα με κοντά μαλλιά ως τον σβέρκο και γενειοφόρο, να βαδίζει προς μια γυναίκα. Οι πατούσες του είναι κολλημένες στο έδαφος. Η γυναίκα  που τον αντικρίζει φοράει μακρύ χιτώνα και πέπλο. Η κόμη της είναι μακρυά και μπουκλωτή. Το αριστερό χέρι του άνδρα κρατάει τον σβέρκο της γυναίκας. Το  δεξί χέρι της γυναίκας ακουμπάει το κεφάλι του άνδρα.

## Ερμηνεία
Πολλές ερμηνείες έχουν δοθεί. Πρόκειται για τον Ορέστη και την Ηλέκτρα, ή την Εριφύλη και τον Πολυνείκη. Σύμφωνα με μια άλλη εκδοχή είναι ο Δίας που είναι έτοιμος να δεχθεί την Αλκμήνη.

## Ιστορική τοποθέτηση
Το ανάγλυφο είναι έργο τέχνης αρχαϊκής του 6ου αι. π.Χ.. Είναι ένα από τα πλέον αξιόλογα έργα τέχνης της εποχής του.
## Πηγές

* 

Κατηγορία:Έργα γλυπτικής
κατηγορία:λακωνική τέχνη
Κατηγορία:Αρχαιολογικό Μουσείο Σπάρτης
Κατηγορία:Αρχαιολογικά ευρήματα στη Λακωνία
Τζον Λίπσκι

Ο **Τζον  Λίπσκι** (αγγλικά: *John Lipsky*), γεννημένος το 1947 στην Νέα Υόρκη των Η.Π.Α, είναι ο παρών διευθυντής αναπληρωτής διευθυντής του Διεθνούς Νομισματικού Ταμείου ενώ μετά το σκάνδαλο του Στρος Καν στη Νέα Υόρκη, εκτοξεύτηκε στην πρώτη γραμμή του Διεθνές Νομισματικού Ταμείου (ΔΝΤ) , και από την 19η Μαΐου του 2011 ανέλαβε προσωρινά τα χρέη του διοικητή του οργανισμού.

Ο Λίπσκι, κατέχει τη θέση του αναπληρωτή διευθυντή από τον Σεπτέμβριο του 2006. Είχε πάντως εκφράσει την επιθυμία του να αποχωρήσει από το Ταμείο τον Αύγουστο του 2011, οπότε και θα έληγε η θητεία του.

Έχει επίσης αποφοιτήσει από το Πανεπιστήμιο του Γουεσλέιαν από όπου κατάφερε να λάβει το πτυχίο οικονομικών, με διδακτορικό στην οικονομία από το Πανεπιστήμιο του Στάνφορντ.

Μετά την ολοκλήρωση των σπουδών του εργάστηκε στο Διεθνές Νομισματικό Ταμείο στην περίοδο 1974 έως και 1984 που ήταν και αναλυτής αλλά και διαπραγματευτής του Ταμείου. Ο Λίπσκι ήταν αντιπρόσωπος του ΔΝΤ και στη Χιλή το 1978 έως το 1980.

Στη συνέχεια από το 1984 μέχρι το 1998, ήταν ανώτατο στέλεχος στην εταιρία *Salomon Brothers* και αργότερα το 1998 μέχρι το 2006 είχε αναλάβει ως  αντιπρόεδρος στη *JPMorgan [[Επενδυτική τράπεζα|Investment Bank]]*, έχοντας ανώτατη θέση μετά την ένωση της εταιρίας με την *Chase Manhattan*.

Στο Διεθνές Νομισματικό Ταμείο επέστρεψε το 2006 ως αναπληρωτής διευθυντής, ενώ είχε συμμετάσχει στη διαμόρφωση των πακέτων διάσωσης της Ελλάδας, της Ιρλανδίας και της Πορτογαλίας.

Εκτός από το Ταμείο είναι και μέλος του διευθυντικού συμβουλίου στο Εθνικό Γραφείο Οικονομικής Έρευνας.

Η θητεία του στην θέση του διευθυντή του Διεθνούς Νομισματικού Ταμείου έληξε στα τέλη του 2012.

Τέλος, ο Λίπσκι κατάγεται από την πολιτεία της Αϊόβα  στις Η.Π.Α. και είναι Εβραίος στο θρήσκευμα.

## Παραπομπές


## Εξωτερικοί σύνδεσμοι
* 

Κατηγορία:Εβραίοι
Κατηγορία:Πολιτικοί των ΗΠΑ
Κατηγορία:Αμερικανοί οικονομολόγοι
Πρόμαχος ο Μακεδόνας

Ο **Πρόμαχος** ήταν Μακεδόνας πολεμιστής στον στρατό του Μεγάλου Αλέξανδρου. Μετά από κάποια νίκη πήρε μέρος σε αγώνα οινοποσίας και κέρδισε, πέθανε όμως από το πολύ κρασί που ήπιε. 
## Βιογραφία

Έζησε τον 4ο αιώνα π.Χ.. Ήταν πολεμιστής στον στρατό του Μεγάλου Αλεξάνδρου. Όταν ο Μέγας Αλέξανδρος το 324 π.Χ. έφτασε στην Σούσα, ο Καλανός ο γυμνοσοφιστής του αρρώστησε και γι' αυτό αυτοπυρπολήθηκε για να εξαγνιστεί. Ο Αλέξανδρος, ακολουθώντας την τελευταία θέληση του Καλανού έστησε γλέντι για να γιορτάσει την λύτρωση του Καλανού. Στο γλέντι απάνω έγινε διαγωνισμός οινοποσίας. Ο Αλέξανδρος έταξε ένα τάλαντο στον νικητή. Ο Πρόμαχος νίκησε πίνοντας δεκατρία λίτρα κρασιού. Μετά από την οινοποσία ο Πρόμαχος αρρώστησε βαριά και πέθανε μέσα σε λίγες ημέρες.

## Παραπομπές

## Πηγές
* Siegfried Lauffer, *Alexander der Große*. 3. Auflage München 1993, ISBN 3-423-04298-2, S. 167.

Κατηγορία:Αρχαίοι Μακεδόνες
Σμίκρος

[thumb|right|250px|Ο Σμίκρος και οι συνεργάτες του. Κρατήρας στο [Βρετανικό Μουσείο]]
thumb|right|250px|Σάτυρος. Ερυθρόμορφη αγγειογραφία του Σμίκρου.
Ο **Σμίκρος** υπήρξε αρχαίος Έλληνας αγγειογράφος που άκμασε την τελευταία δεκαετία του 5ου αιώνα π.Χ. στο εργαστήρι του Ευφρόνιου. Οι Ευφρόνιος, Ευθυμίδης, Ύψις, Ζωγράφος του Δικαίου και ο Σμίκρος ήταν οι σημαντικότεροι εκπρόσωποι της ομάδας των πρωτοπόρων της ερυθρόμορφης αγγειογραφίας.

## Καλλιτεχνική αξιολόγηση
Ήταν μαθητής του Ευφρόνιου, και γενικά δεν ξεχώριζε ως προς την ποιότητα και ευρεσιτεχνία. Οι ζωγραφιές του έχουν αρκετή ακρίβεια, αλλά μερικές φορές χάνουν στις λεπτομέρειες των αυτιών, δακτύλων και στις πτυχές των ενδυμάτων, ενώ πετυχημένα θεωρούνται τα σώματα και οι κεφαλές. Ιδιαίτερη κλίση είχε στους Σάτυρους.

## Εργογραφία
Τρία αγγεία έχουν διασωθεί που φέρουν το όνομα του Σμίκρου. Δύο από αυτά είναι στάμνοι με επιγραφή προς τον «καλό» Αντία, και ένας αμφορέας. Εργάστηκε επίσης μαζί με τον Ευφρόνιο, ενώ πιστεύεται ότι άλλος ένας στάμνος και δύο πήλικες είναι έργα του.

## Βιβλιογραφία
* Anna A. Peredolskaja: *The Hermitage pelike by Smikros*. In: Epitymbion Roman Haken, Prag 1958, S. 100-101.
* Adolf Greifenhagen: *Smikros. Lieblingsinschrift und Malersignatur*. In: Jahrbuch der Berliner Museen 9 (1967) S. 5-25.
* Adolf Greifenhagen: *Die Silene der Smikros-Amphora Berlin 1966.19*. In: Archäologischer Anzeiger 1974, S. 238-240.
* Martha Ohly-Dumm: *Euphroniosschale und Smikrosscherbe*. In: Münchner Jahrbuch 25 (1974) S. 7-26.
* John Boardman: *Rotfigurige Vasen aus Athen. Die archaische Zeit*, von Zabern, 4. Auflage, Mainz 1994 (Kulturgeschichte der Antiken Welt, Band 4) ISBN 3-8053-0234-7

## Εξωτερικοί σύνδεσμοι
* 

Σμικρος
Σαν Χοσέ (Καλιφόρνια)

Το **Σαν Χοσέ** (αγγλικά: *San Jose, California*) είναι η τρίτη μεγαλύτερη πόλη στην πολιτεία της Καλιφόρνιας και η δέκατη μεγαλύτερη στις Ηνωμένες Πολιτείες της Αμερικής. Έδρα της κομητείας Σάντα Κλάρα, βρίσκεται στο νότιο άκρο του κόλπου του Σαν Φρανσίσκο.
## Ιστορία
Το Σαν Χοσέ ιδρύθηκε στις 29 Νοεμβρίου του 1777, με το όνομα Ελ Πουέμπλο ντε Σαν Χοσέ ντε Γκουανταλούπε και ήταν η πρώτη πόλη στην ισπανική αποικία της Άνω Καλιφόρνιας. Η πόλη αποτέλεσε γεωργική κοινότητα και τροφοδοτούσε τις ισπανικές στρατιωτικές εγκαταστάσεις στο Σαν Φρανσίσκο και το Μοντερέι. Όταν η Καλιφόρνια απέκτησε κρατική υπόσταση το 1850, το Σαν Χοσέ  διετέλεσε πρωτεύουσα της.
## Οικονομία
Μετά από περισσότερα από 150 χρόνια ως μια μικρή γεωργική πόλη το Σαν Χοσέ και η γύρω περιοχή της κοιλάδας Σάντα Κλάρα έμεινε η τελευταία και μεγαλύτερη περιοχή  γύρω από το κόλπου του Σαν Φρανσίσκο. Το Σαν Χοσέ άρχισε να παρουσιάζει αυξημένη ζήτηση για κατοικίες από τους στρατιώτες και τους βετεράνους που επιστρέφουν από τον Δεύτερο Παγκόσμιο Πόλεμο .Κατά τη διάρκεια των δεκαετιών του 1950 και 1960 το Σαν Χοσέ συνέχισε την επιθετική επέκτασή της πόλης με την προσάρτηση μεγαλύτερης έκτασης γης. Η ραγδαία ανάπτυξη της υψηλής τεχνολογίας και των ηλεκτρονικών επιταχύνθηκε ακόμη περισσότερο όπως και η μετάβαση από ένα γεωργικό κέντρο, σε μια αστικοποιημένη μητροπολιτική περιοχή .
Τη δεκαετία του 1990, το Σαν Χοσέ λόγω της ακμάζουσας τοπικής βιομηχανίας υψηλής τεχνολογίας, απέκτησε το ψευδώνυμό πρωτεύουσα της Σίλικον Βάλλεϊ.  Η Υπηρεσία Απογραφής των ΗΠΑ ανέφερε ότι ο πληθυσμός της πόλης είναι 945.942 κάτοικοι από την απογραφή του 2010.  

## Παραπομπές


## Εξωτερικοί σύνδεσμοι
* 

Κατηγορία:Πόλεις της Καλιφόρνια
Κατηγορία:Έδρες κομητειών της Καλιφόρνια
Κατηγορία:Πόλεις στην κομητεία Σάντα Κλάρα της Καλιφόρνια
Δήμος Σταυρούπολης

Ο **Δήμος Σταυρούπολης** μπορεί να αναφέρεται:
*Στον Δήμο Σταυρούπολης Θεσσαλονίκης, παλιότερος δήμος του νομού Θεσσαλονίκης
*Στον Δήμο Σταυρούπολης Ξάνθης, παλιότερος δήμος του νομού Ξάνθης
Εκρηξινατόσαυρος

Ο **Εκρηξινατόσαυρος** (***Ekrixinatosaurus***, *σαύρα γεννημένη από έκρηξη*) είναι γένος δεινόσαυρου το οποίο έζησε κατά την Ύστερη Κρητιδική Περίοδο. Πιστεύεται ότι ήταν θηριόποδο το οποίο ανήκε στους αβελισαυρίδες. Τα απολιθώματά του έχουν βρεθεί στην Αργεντινή. Το τυπικό είδος, *Ekrixinatosaurus novasi* περιγράφηκε πρώτη φορά το 2004 από τον Αργεντινό παλαιοντολόγο Jorge Calvo, και τους Χιλιανούς παλαιοντολόγους David Rubilar-Rogers και Karen Moreno.

Ο εκρηξινατόσαυρος είναι πιθανώς ο μεγαλύτερος αβελισαυρίδης που είναι γνωστός έως σήμερα, με εκτιμώμενο μήκος τα 10 με 11 μέτρα. Ήταν επίσης ιδιαίτερα ρωμαλέος και είχε σχετικά μεγάλο κεφάλι, υποδεικνύοντας ότι ήταν αποτελεσματικός θηρευτής ή πτωματοφάγος, ικανός να διώχνει άλλους θηρευτές από θηράματα ή θνησιμαία.

## Παραπομπές


Κατηγορία:Αβελισαυρίδες
Σκορπιοβενάτωρ

Ο **Σκορπιβενάτωρ** (***Skorpiovenator***) είναι γένος θηριόποδου δεινοσαύρου από την ύστερη Κρητιδική περίοδο της Αργεντινής. Είχε μήκος 6-8 μέτρα και ζύγιζε 2 τόνους.

Το τυπικό είδος, ο *Skorpiovenator bustingorryi*, είναι γνωστό από έναν, σχεδόν ολόκληρο σκελετό, από τον οποίο λείπουν μόνο το μεγαλύτερο μέρος των εμπρόσθιων άκρων και τμήματα της ουράς. Το δείγμα βρέθηκε στο κατώτερο τμήμα του Σχηματισμού Hunicul στην Παταγωνία, ο οποίος χρονολογείται στο ύστερο Κενομάνιο στάδιο, περίπου 93 εκατομμύρια χρόνια πριν. Έζησε μαζί με άλλους σαρκοφάγους δεινόσαυρους όπως ο καρχαροδοντοσαυρίδης Μαπούσαυρος, καθώς και τον αβελισαυρίδη Ιλοκελέσια.

Το τυπικό δείγμα περιγράφηκε και ονομάστηκε από τους Canale, Scanferla, Agnolin, και Novas το 2009 (η εργασία είχε εκδοθεί online το 2008). Το όνομα *Skorpiovenator bustingorryi* είναι ελληνολατινικό και σημαίνει «κυνηγός σκορπιών», λόγω της παρουσίας πολλών σκορπιών στον χώρο της ανασκαφής, ενώ το όνομα είδους δόθηκε προς τιμήν του Manuel Bustingorry, ο οποίος ήταν ο ιδιοκτήτης του αγροκτήματος όπου βρέθηκε το πρώτο δείγμα. Ο σκορπιοβενάτωρ ανήκε στον κλάδο, Βραχύροστρα (Brachyrostra).

## Παραπομπές


Κατηγορία:Αβελισαυρίδες
Ηλιέλαιο

Το **ηλιέλαιο** είναι λάδι εδώδιμο που παράγεται από τους σπόρους του φυτού Ηλίανθος και πιο συγκεκριμένα της ποικιλίας *Helianthus annuus*. Το λάδι που προορίζεται για κατανάλωση από τον άνθρωπο υφίσταται κατάλληλη επεξεργασία, έτσι ώστε να προκύψει ένα προϊόν διαυγές, με ξανθωπό χρώμα και ελαφρά γλυκιά γεύση, πλούσιο σε πολυακόρεστα λιπαρά οξέα. Το ηλιέλαιο παράχθηκε πρώτη φορά βιομηχανικά στη Ρωσική αυτοκρατορία το 1835 Οι μεγαλύτεροι παραγωγοί παγκοσμίως σήμερα είναι η Ουκρανία η Ρωσία και η Αργεντινή. Τα τελευταία χρόνια έχει παρατηρηθεί μια αύξηση στη ζήτηση για καλλιέργειες ηλίανθου. Μέτρα όπως η ανάπτυξη υβριδικών ηλιοτροπίων με σκοπό την αύξηση της παραγωγής έχουν εισαχθεί για να ικανοποιήσουν τη ζήτηση.
## Χρήσεις
Χρησιμοποιείται ωμό στις σαλάτες , σε σάλτσες για σαλάτες, στην παρασκευή μαγιονέζας και στην παρασκευή μαργαρίνης. Επίσης χρησιμοποιείται στη μαγειρική και στο τηγάνισμα όπου είναι ιδιαίτερα ανθεκτικό λόγω της υψηλής θερμοκρασίας στην οποία καπνίζει, δηλαδή ξεκινούν οι αντιδράσεις που απελευθερώνουν τοξικές ουσίες και  ελεύθερες ρίζες, και η οποία φτάνει στους 230 βαθμούς Κελσίου. Το ηλιέλαιο έχει σημαντική χρήση και στη βιομηχανία για την παραγωγή χρωμάτων, πλαστικών και βερνικιών. Τέλος εφαρμογές του Ηλιελαίου βρίσκουμε στη σαπωνοποιία και στη χρήση του ως λιπαντικού μέσου. Το χρησιμοποιημένο Ηλιέλαιο (από τηγάνισμα), όπως και όλα τα σπορέλαια, χρησιμοποιείται με την κατάλληλη επεξεργασία σε πιλοτικό στάδιο στην Ελλάδα, ως καύσιμο βιοντίζελ σε πετρελαιοκινητήρες εσωτερικής καύσης με σημαντικές προοπτικές εκτεταμένης χρήσης του στο μέλλον.

## Περιεκτικότητα σε ουσίες
Η περιεκτικότητα του σε οξέα αναλύεται ως εξής : 
* Παλμιτικό οξύ : 4 - 9%
* Στεατικό οξύ : 1 - 7%
* Ολεϊκό οξύ: 14 - 10%
* Λινολεϊκό οξύ : 48 - 74%
Περιέχει επίσης : Λεκιθίνη, τοκοφερόλες (βιταμίνη Ε) και καροτενοειδή.

## Φυσικά χαρακτηριστικά

## Παραπομπές

## Πηγές
**Εγκυκλοπαίδεια Πάπυρος Λαρούς Μπριτάνικα, τόμος 26, σελίδα 350*
**Τι Είπε ο Αϊνστάιν στο Μάγειρα του; τού ROBERT WOLKE. Εκδόσεις Παπασωτηρίου(2003).* ISBN 960-7530-35-7

## Εξωτερικοί σύνδεσμοι
* 
* 

Κατηγορία:Φυτικά έλαια
Κατηγορία:Μαγειρικά έλαια
Παχυλεμούριος

Ο **παχυλεμούριος** (*Pachylemur*) είναι εξαφανισμένο γένος λεμούριου που είχε στενότερη συγγένεια με τους περιλαιμιοφόρους λεμούριους (γένος *[[Varecia]]*). Τα δύο είδη του γένους,  *Pachylemur insignis* και *Pachylemur jullyi*, είναι γνωστά από υποαπολιθωμένα κατάλοιπα που βρέθηκαν σε τοποθεσίες της κεντρικής και νοτιοδυτικής Μαδαγασκάρης. Ενδεχομένως επιβίωσε στο νότιο άκρο της Μαδαγασκάρης έως το 1280-1420 ΚΕ.

Με πιο στιβαρό μετακρανιακό σκελετό από ό,τι το *Varecia*, ο παχυλεμούριος αρχικά πιστευόταν ότι ήταν πιο εδαφόβιος, και έτσι πιο τρωτός στην ανθρώπινη θήρευση από ό,τι οι δεντρόβιοι συγγενείς του. Ωστόσο, πιο πρόσφατες μελέτες υποδεικνύουν ότι είχε κατά κύριο λόγο δενδρόβιο τρόπο ζωής, καθώς και κάποια δυνατότητα να κρεμιέται.

Μελέτες της μικροφθοράς και της μορφολογίας των δοντιών του υποδεικνύουν επίσης μικτή δίαιτα κυριαρχούμενη από φρούτα, επίσης παρόμοια με τον *Varecia*. Ωστόσο, το κρανίο του παχυλεμούριου ήταν πιο πλατύ με μεγαλύτερες σιαγόνες και δόντια σχετικά με τον *Varecia*, υποδεικνύοντας πιθανώς πιο ινώδη δίαιτα.

## Παραπομπές


Κατηγορία:Λεμουρίδες
Γιόχαν Σέφφερ φον Λέονχαρτσχοφ

Ο **Γιόχαν Σέφφερ φον Λέονχαρτσχοφ** (γερμανικά: *Johann Scheffer von Leonhartshof*), 1795-1822 υπήρξε Αυστριακός ζωγράφος και σκιτσογράφος.
## Βιογραφία
Γεννήθηκε στις 30 Οκτωβρίου 1795 στη Βιέννη. Η καταγωγή του ήταν από αρχοντική οικογένεια της Φούλντα, η οποία όμως είχε πτωχεύσει. Σε παιδική ακόμα ηλικία εισάχθηκε στην Ακαδημία Εικαστικών Τεχνών της Βιέννης, όπου παρακολούθησε μαθήματα κοντά στον Χούμπερτ Μάουρερ. Ακολούθησε τη σχολή των Ναζαρηνών. Περιόδευσε τη Βενετία και Φερράρα το 1812, και από εκεί επισκέφθηκε τη Γαλλία, όπου αρρώστησε βαριά. Το 1814 περιόδευσε ξανά στη Βενετία, Μιλάνο, Φλωρεντία, Ρώμη, Νάπολη και Σικελία. Ζωγράφισε το πορτραίτο του Πάπα Πίου Β' και τιμήθηκε με το μετάλλιο του Χριστού. Επέστρεψε στην Κλάγκενφουρτ το 1816 και αρρώστησε βαριά. Μετακόμισε στη Βιέννη το 1819 και ξαναταξίδευσε στη Ρώμη το 1820 - 1821. Απεβίωσε σε ηλικία 26 χρονών στις 12 Ιανουαρίου 1822 στη γενέτειρά του.

## Καλλιτεχνικό έργο
Το έργο του φον Λέονχαρτσχοφ έμεινε μικρό λόγω του προώρου θανάτου του. Μερικά από τα έργα του είναι:
* *Die tote heilige Cäcilie* (Βιέννη, Αυστριακή Γκαλερί), 1820-21, Ελαιογραφία σε καμβά
* *Selbstporträt* (Βιέννη, Αυστριακή Γκαλερί), 1820, Ελαιογραφία σε καμβά


File:Leonhardshoff-Self_portrait.jpg|*Αυτοπροσωπογραφία*, 1820, Βιέννη, Österreichische Galerie Belvedere
File:Death_of_Caecilia.jpg|*Ο θάνατος της Αγίας Καικιλίας*, 1821, Βιέννη, Österreichische Galerie Belvedere

## Παραπομπές


## Πηγές
* *Johann Evangelist Scheffer von Leonhardshoff 1795-1822. Ein Mitglied des Lukasbundes in Wien*. Wien: Schroll, 1977
## Εξωτερικοί σύνδεσμοι

* βιογραφικό σημείωμα
* Jutta Assel: Johann Evangelist Scheffer von Leonhardshoff, Romantische Allegorie

Κατηγορία:Αυστριακοί ζωγράφοι
Τάρανδοι κολυμβητές

Οι **τάρανδοι κολυμβητές** είναι προϊστορικό έργο τέχνης που βρέθηκε στη Γαλλία. Εκτίθεται στο Βρετανικό Μουσείο με αριθμό ευρετηρίου «Palart.550». Είναι κατασκευασμένο από σκαλισμένο χαυλιόδοντα μαμούθ. Παριστάνει δύο ταράνδους, οι οποίοι διασχίζουν το νερό, ο ένας πίσω από τον άλλο.

## Βιβλιογραφία
**The Swimming Reindeer*, Jill Cook, British Museum Objects in Focus series, ISBN 978-0-7141-2821-4.
## Εξωτερικοί σύνδεσμοι
* Παρουσίαση του εκθέματος στο Βρετανικό Μουσείο 
* Παρουσίαση στο Βρετανικό Μουσείο

Κατηγορία:Εκθέματα στο Βρετανικό Μουσείο
Κατηγορία:αρχαία τέχνη
Κατηγορία:Προϊστορία
Άνθρωπος Λιοντάρι του Χόλενστάιν Στάντελ

Ο **Άνθρωπος Λιοντάρι του Χόλενστάιν Στάντελ** είναι ανθρωπόμορφο ειδώλιο που βρέθηκε σε σπηλιά του Χόλενστάιν στη Γερμανία. Είναι έργο της παλαιολιθικής εποχής και συγχρόνως το αρχαιότερο ζωόμορφο ειδώλιο που έχει βρεθεί ποτέ. Είναι έργο του Ωρινάκιου πολιτισμού που έζησε στην Ευρώπη την ύστερη παλαιολιθική εποχή. 

## Εξωτερικοί σύνδεσμοι
*Επίσημη ιστοσελίδα του μουσείου
*The Aurignacian and the Origins of Art in Europe: The Caves and Stone Age Art of the Brenz Region

Κατηγορία:Ειδώλια
Κατηγορία:Αρχαία τέχνη
Κατηγορία:Παλαιολιθική περίοδος
Κατηγορία:Προϊστορική τέχνη
Κατηγορία:Ανθρωπόμορφα ζώα
Α.Ο. Αστέρας Μαγούλας

Ο **Αθλητικός Όμιλος "Αστέρας Μαγούλας"** είναι ποδοσφαιρικός σύλλογος που εδρεύει στη Μαγούλα Αττικής. Ξεκίνησε ως ανεξάρτητη ομάδα το 1950 αλλά μόλις το 1980 συντάχθηκε επίσημο καταστατικό (με υπογραφές 21 μελών) για την ίδρυσή του. Από το Νοέμβριο του 1983 η ομάδα του Αστέρα μετέχει στα επίσημα πρωταθλήματα. Αρχικά μετείχε στην Ε.Π.Σ. Πειραιώς και από το 2003 εντάχθηκε στην Ε.Π.Σ. Δυτικής Αττικής. Έχει χρώματα μπλε και άσπρο και έμβλημα το μπλε αστέρι σε λευκό φόντο. Το 2011 κατέκτησε το ερασιτεχνικό νταμπλ, αφού αναδείχθηκε πρωταθλητής Δ΄ Εθνικής και Κυπελλούχος Ελλάδος Ερασιτεχνών.

## Σημαντικές στιγμές

***1983**: Εντάσσεται στη Γ΄ κατηγορία της Ε.Π.Σ. Πειραιώς.
***1996**: Προάγεται για πρώτη φορά στην Α΄ Πειραιά.
***2003**: Εντάσσεται στην Α΄ κατηγορία της Ε.Π.Σ. Δυτικής Αττικής.
***2007**: Προάγεται για πρώτη φορά στη Δ΄ Εθνική.
***2009**: Φιναλίστ Κυπέλλου Ε.Π.Σ. Δυτικής Αττικής.
***2010**: Φιναλίστ Κυπέλλου Ε.Π.Σ. Δυτικής Αττικής.
***2011**: **Πρωταθλητής** 7ου ομίλου Δ΄ Εθνικής, **Κυπελλούχος** Ε.Π.Σ. Δυτικής Αττικής, '''Κυπελλούχος Ελλάδος Ερασιτεχνών'''.
***2026**: **Πρωταθλητής** Ε.Π.Σ. Δυτικής Αττικής.

### Στη Δ΄ Εθνική

***[[Δ΄ Εθνική ποδοσφαίρου ανδρών 2008-09|2008-09 (7ος όμιλος)]]**: 5η θέση/18 ομ., 59 β., 53-39 γκολ (18 ν. - 5 ισ. - 11 ήτ.)
***[[Δ΄ Εθνική ποδοσφαίρου ανδρών 2009-10|2009-10 (7ος όμιλος)]]**: 3η θέση/16 ομ., 53 β., 42-26 γκολ (15-8-7).
***[[Δ΄ Εθνική ποδοσφαίρου ανδρών 2010-11|2010-11 (7ος όμιλος)]]**: **Πρωταθλητής**/17 ομ., άνοδος στη Γ΄ Εθνική, 76 β., 72-17 γκολ, (24-4-4). 

### Κυπελλούχος Ελλάδος

Στις 25/6/2011 ο Αστέρας Μαγούλας κατέκτησε το **[[Κύπελλο Ελλάδας ερασιτεχνών ποδοσφαίρου|Κύπελλο Ελλάδος Ερασιτεχνών]]** νικώντας με 2-0 τον Αγρότη Λιανοκλαδίου στο Δημοτικό Στάδιο Χαλκίδας. Τα γκολ πέτυχαν ο Σερέπας στο 70΄ και ο Καραμάνος στο 76΄. Η σύνθεση του Αστέρα στον τελικό ήταν:

***Αστέρας Μαγούλας**: Ζούκας, Κουσουρής, Λάμπρου (80' Σταθόπουλος), Κολοβός, Μενδρινός (86' Ρόκκας), Μαρής, Πατσιονίδης, Έβερετ, Σερέπας, Καραμάνος, Λούπας (86' Κατικαρίδης).
***Προπονητής** της ομάδας ο παλαίμαχος Πειραιώτης ποδοσφαιριστής Στέλιος Βογιατζής (με μεγάλη καριέρα σε Προοδευτική, Αθηναϊκό, Ιωνικό, Χαλκηδόνα κ.α.).

## Παραπομπές


## Εξωτερικοί σύνδεσμοι

*Αστέρας Μαγούλας


Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1980
Κατηγορία:Ποδοσφαιρικές ομάδες Ελλάδας
Κατηγορία:Ανενεργές γυναικείες ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1980
Κυβέρνηση Γεωργίου Κονδύλη 1926

Η **Κυβέρνηση Γεωργίου Κονδύλη 1926** (Αύγουστος - Δεκέμβριος 1926) προέκυψε μετά από το στρατιωτικό κίνημα, στις 22 Αυγούστου 1926, του Γεωργίου Κονδύλη, ο οποίος ανέτρεψε το Θεόδωρο Πάγκαλο και το καθεστώς του. Στις 24 Αυγούστου, ο τέως Πρόεδρος της Δημοκρατίας, Παύλος Κουντουριώτης, με διάγγελμα προς τον ελληνικό λαό, ανακοίνωσε την επαναφορά του στο αξίωμα: *«Καταλυθείσης της Δικτατορίας ανέλαβον από σήμερον την εξάσκησιν των Προεδρικών μου καθηκόντων, εις τα οποίαν με έταξεν η ψήφος της Δ' Εθνικής των Ελλήνων Συνέλευσις»*. . 
Μετά τη στρατιωτική επέμβαση του Κονδύλη, ο πολιτικός κόσμος, αλλά και ο λαός απαιτούσε το σχηματισμό οικουμενικής κυβέρνησης των πολιτικών κομμάτων και το τέλος της στρατοκρατίας. Ωστόσο, οι έριδες μεταξύ των πολιτικών δεν έκαναν δυνατή τη συνεργασία, και έτσι, ο Πρόεδρος Κουντουριώτης ανέθεσε την εντολή σχηματισμού κυβέρνησης στον Κονδύλη. Ο Κονδύλης, πραγματοποίησε τελικά τις εκλογές, στις 7 Νοεμβρίου του 1926, με το σύστημα της απλής αναλογικής.

## Σύνθεση υπουργικού συμβουλίου

* *«Πρωθυπουργός»* - (*«Πρόεδρος του υπουργικού συμβουλίου»*): Γεώργιος Κονδύλης

* *«Επί των Εξωτερικών υπουργός»*: Περικλής Αργυρόπουλος
* *«Επί της Δικαιοσύνης υπουργός»*:  Κωνσταντίνος Τριανταφυλλόπουλος
: - αντικαταστάθηκε στις 21 Σεπτεμβρίου, προσωρινά, από τον Γεώργιο Διδάχο
* *«Επί των Εσωτερικών υπουργός»*: Θρασύβουλος Πετιμεζάς
* *«Επί της Παιδείας και των Θρησκευμάτων υπουργός»*: Αλέξανδρος Παππάς
: - αντικαταστάθηκε στις 16 Σεπτεμβρίου από τον Γεώργιο Διδάχο
* *«Επί των Οικονομικών υπουργός»* : Ιωάννης Δροσόπουλος
: - αντικαταστάθηκε στις 26 Οκτωβρίου από τον Αντώνιο Πρέκα
* (*«Επί της Γεωργίας, Εμπορίου και Βιομηχανίας υπουργός»* : Λουκάς Νάκος).
* *«Επί της Εθνικής Οικονομίας υπουργός»*: από 17 Σεπτεμβρίου, Αντώνιος Πρέκας
: αντικαταστάθηκε στις 26 Οκτωβρίου, προσωρινά από τον Αλέξανδρο Αναστασιάδη 
* *«Επί των Δημοσίων Συγκοινωνιών υπουργός»*: προσωρινά, Θρασύβουλος Πετιμεζάς
: - αντικαταστάθηκε στις 16/9, προσωρινά, από τον Γεώργιο Διδάχο
: - αντικαταστάθηκε στις 21/9, προσωρινά, από τον Αντώνιο Πρέκα
: - αντικαταστάθηκε στις 11 Οκτωβρίου από τον Αρτέμιος Δεναξά
* «Επί της Γεωργίας υπουργός»*: Λουκάς Νάκος
: - αντικαταστάθηκε στις 16 Οκτωβρίου από τον [[Αλέξανδρος Αναστασιάδης|Αλέξανδρο Αναστασιάδη]]
* *«Επί των Στρατιωτικών υπουργός»*: Γεώργιος Κονδύλης
* *«Επί των Ναυτικών υπουργός»*: προσωρινά, Γεώργιος Κονδύλης
* *«Επί της Υγιεινής, Προνοίας και Αντιλήψεως υπουργός»'' : Ηλίας Αποσκίτης
: - αντικαταστάθηκε στις 16 Οκτωβρίου από τον Ηλία Ασπιώτη

Ένα μήνα μετά τις εκλογές του 1926, στις 4 Δεκεμβρίου 1926, ανέλαβε η οικουμενική Κυβέρνηση Αλέξανδρου Ζαΐμη

## Αναφορές


Κατηγορία:1926
1926
1926 08
Μπράχμα (αποσαφήνιση)

Η λέξη **Μπράχμα** και **Μπράχμαν** ή **Μπραχμάν** έχει διάφορες έννοιες.

* Το Βράχμαν (Ινδουισμός) είναι η Ινδουιστική ιδέα του άμορφου και υπερβατικού θεϊκού στοιχείου ή της θεϊκής ουσίας 
* Ο Μπράχμα είναι ο θεός δημιουργός της Ινδουιστικής Τριάδας: Βράχμα, Βισνού, Σίβα. 
* Βραχμά (βουδισμός) είναι ένα είδος βουδιστικής θεότητας
* Βραχμάνος ονομάζεται ο βεδικός ιερέας ή ο πιστός του Βραχμανισμού.
* Μπραχμάνα είναι ινδουιστικά κείμενα επεξηγηματικά επί των Βέδων
* Γλώσσες μπραχμάν ονομάζονται μια υποθετική οικογένεια γλωσσών της Νέας Γουινέας
* Βράχμι είναι σύστημα γραφής όλων των Ινδικών γραφών
Θόδωρος Παχατουρίδης

Ο **Θόδωρος Παχατουρίδης** (Δράμα, 4 Σεπτεμβρίου 1967) είναι Έλληνας πρώην διεθνής ποδοσφαιριστής και νυν προπονητής.

## Ποδοσφαιρική καριέρα
### Σε συλλογικό επίπεδο
Ξεκίνησε από τη Δόξα Δράμας στην οποία αγωνίστηκε από το 1983 έως το 1987 και συνέχισε στον Ολυμπιακό (1988-1996) και στον Ιωνικό Νίκαιας (1996-2001). Πήρε μέρος συνολικά σε 434 αγώνες Α΄ Εθνικής Κατηγορίας, σημειώνοντας και 21 τέρματα.

### Στις εθνικές ομάδες
Με τα χρώματα της εθνικής Ανδρών είχε δύο συμμετοχές, στους αγώνες εναντίον της Ολλανδίας (16/12/1987) και της Ουγγαρίας (11/11/1992).

Ήταν βασικό στέλεχος της εθνικής Ελπίδων, η οποία το 1988 αγωνίστηκε στον τελικό του ευρωπαϊκού πρωταθλήματος Ελπίδων, εναντίον της Γαλλίας.

## Προπονητική καριέρα
Η προπονητική του καριέρα άρχισε το 2002, όταν ανέλαβε τον Ηρακλή Ψαχνών. Συνέχισε στον Α.Ο. Μάνης Πειραιά (2003-04), στην Ένωση Πανασπροπυργιακού-Δόξας (2005-2008), στο Κερατσίνι και στον Ολυμπιακό Λιοσίων
(2008-09). Ακολούθησαν το 2009 η εθνική Παίδων (την περίοδο 2010-11 αποτέλεσε τεχνικό δίδυμο με τον Λεωνίδα Βόκολο) και τρία χρόνια αργότερα (το 2012) η εθνική Νέων, από την οποία αποχώρησε το 2014.

Συνέχισε στον Α.Ο ΘΗΒΑ 2017-2019,στον ΑΠΠΟΛΩΝ ΠΟΝΤΙΩΝ ΑΣΠΡΟΠΥΡΓΟΥ 2019-2021,

στον ΒΥΖΑ ΜΕΓΑΡΩΝ 2021-2022, και σινεχισε στον ΕΡΜΗ ΜΕΛΙΓΟΥ 2023-2024.

2025 στον ΑΠΟ ΤΕΝΕΑΤΗ ΑΘΙΚΙΩΝ

## Παραπομπές


## Πηγές
* Θόδωρος Παχατουρίδης (1987 - 1996)
* Θόδωρος Παχατουρίδης
* Προφίλ στο national-football-teams.com

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Ολυμπιακού Πειραιώς
Κατηγορία:Προπονητές ποδοσφαίρου Α.Ο. Μάνης Πειραιά
Κατηγορία:Προπονητές ποδοσφαίρου Εθνικής Ελλάδας ανδρών U17
Κατηγορία:Προπονητές ποδοσφαίρου Εθνικής Ελλάδας ανδρών U19
Κατηγορία:Χρήση προτύπου Πληροφορίες ποδοσφαιριστή χωρίς ύψος
Μεσοποταμία (αποσαφήνιση)

Η λέξη **Μεσοποταμία** μπορεί να αναφέρεται:

* στη Μεσοποταμία, περιοχή της Μέσης Ανατολής μεταξύ των ποταμών Τίγρη και Ευφράτη που ονομαζόταν έτσι κατά την αρχαιότητα
* στην κωμόπολη Μεσοποταμία Καστοριάς
* στο χωριό Άρις Μεσσηνίας, σύμφωνα με παλαιότερη ονομασία του
* στο χωριό Μεσοποταμία Φθιώτιδας

Κατηγορία:Αποσαφηνίσεις ελληνικών τοπωνυμίων